CEN เผยงบฯ Q3/58 พลิกขาดทุน หลังรายได้วูบ-รายจ่ายเพิ่ม
CEN เผยงบฯ Q3/58 พลิกขาดทุน หลังรายได้วูบ-รายจ่ายเพิ่ม โดยงบฯ Q3/58 ขาดทุนสุทธิ 109.07 ลบ. จากปีก่อนที่มีกำไร 138.85 ลบ. ขณะที่ งวด 9 เดือนขาดทุนสุทธิ 101.18 ลบ. จากปีก่อนที่มีกำไร 183.93 ลบ.
15 พ.ย. 2558

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน) หรือ CEN รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 109.07 ล้านบาท หรือขาดทุนสุทธิ 0.15 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 138.85 ล้านบาท หรือมีกำไรสุทธิ0.22 บาทต่อหุ้น
ขณะที่ ผลการดำเนินงานช่วง 9 เดือนแรกขาดสุทธิ 101.18 ล้านบาท หรือ 0.15 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 183.93 ล้านบาท หรือ 0.29 บาทต่อหุ้น
สำหรับผลการดำเนินในไตรมาส 3 ที่พลิกขาดทุน มีสาเหตุหลัก คือ 1) รายได้จากการขายลดลง เนื่องจากบริษัทย่อยมีปริมาณการขายสินค้าและราคาขายลดลง, 2) รายได้จากงานบริการลดลง เนื่องจากบริษัทย่อยส่งมอบงานให้แก่ลูกค้าได้ลดลง และ 3) ขาดทุนจากเงินลงทุนเป็นขาดทุนที่ยังไม่เกิดขึ้นจริงจากการเปลี่ยนแปลงมูลค่ายุติธรรมของหลักทรัพย์เพื่อค้า เป็นไปตามกลไกลของตลาดหุ้นที่มีการปรับตัวลดลง
ขณะเดียวกัน บริษัทมีค่าใช้จ่ายในการบริหารจานวนเพิ่มขึ้น เนื่องจากบริษัทย่อยมีการบันทึกค่าใช้จ่ายค่าเผื่อหนี้สงสัยจะสูญจากลูกหนี้การค้าจานวน 4.93 ล้านบาท และมีขาดทุนจากการลดลงของมูลค่าสินค้าคงเหลือ 2.83 ล้านบาท แต่ในงวดเดียวกันของปีก่อน บริษัทย่อยมีการโอนกลับค่าเผื่อหนี้สงสัยจะสูญของลูกหนี้การค้ารวมจานวน 8.49 ล้านบาท